Gaius Coelius Caldus (quaestor)

De gente 

Nobilitate recenti<ref>Marcus Tullius Cicero, de oratore' I 117</ref>  Gaius Coelius filius erat Lucii Coelii Caldi VIIviri epulonis, ac in primis nepos Gaii Coelii Caldi qui anno 94 a.C.n. primus et ultimus consul in ea gente fuerat. Quapropter cum IIIvir monetalis circa 52 a.C.n. fuit, Gaius imaginem avi sibi homonymi in nummis suis expressit . Nomen gentilicium et COIL(ius) secundo saeculo a.C.n.Et 104 a.C.n. in denario a futuro consule percusso (Babelon, Coelia 2-3), et iam in denario circa 185 a.C.n. (secundum Crawford)  L.COIL inscripto (Babelon, Coelia 1). et COEL(ius) anno 51 a.C.n. nummis inscriptum invenitur. In traditione manuscripta saepe insuper cum gentilicio Caelio confusum estE.g. Cicero, Pro Plancio 52, nam consul Gaius Caelius alias ignotus est.. Nec post hunc quaestorem quicquam aliud de Coeliis Caldis accepimus.

De denariis
In honorem avi homonymi Gaius Caldus, triumvir monetalis circa 51 a.C.n., duos denarios  pulchro illius capite signavit : nam  solus e gente consulatum gesserat.
In primoBabelon, Coelia 4-6. Crawford 437/1. Exemplar apud Dioscures pone caput tabella iudiciaria posita est cum litteris L D quas numismatistae tamquam libero/damno interpretari solent quia ad legem tabellariam anno 107 a.C.n. a Coelio cum tribunus plebis esset perlatam eas referunt. Legitur : C.COEL CALDVS COS. Ex altera parte caput Solis radiatum ad cognomen Caldus fortasse alludit. Pone caput scutum longum, sub mento clipeus rotundus insuper conspiciuntur (ad gesta militaria consulis alludunt). Legitur CALDVS IIIVIR (qui titulus ad nepotem spectat). Nonnumquam littera S iacens sub capite conspicua est, fortasse pro S(ole).
In alteroBabelon, Coelia 7-12. Crawford 437/2-4. Exemplar apud Dioscures.com. pone caput signum militare cum litteris HIS(pania)In nonnullis non signum sed telum et carnyx conspiciuntur. positum est, sub mento autem signum in formam apriIn nonnullis vice versa aper pone cervices, signum militare Hispanicum sub mento ponuntur. quod insigne oppidi Cluniae in Hispania dici solet sed ad Galliam quoque spectare potuit (nam Coelius post praeturam Hispaniam Citeriorem, post consulatum Gallias Narbonensem et Cisalpinam rexit). Quae omnia igitur ad avi provincialia imperia referuntur. Legitur : C.COEL CALDVS COS. Ex altera parte figura stans lectisternium parat inter duo tropaea (quod munus ad patrem monetarii, Lucium Coelium, pertinebat qui septemvir epulo erat et epulum Iovis curabat). In ipso pulvinari legitur, multis litteris inter sese ligatis : L. CALDVS VIIVIR EPUL. Infra : CALDVS IIIVIR. Dextra et sinistra : C.CALDVS IMP AV X , imperator, augur, decemvir sacris faciundis, qui tituli nisi ad cognatum nobis ignotum spectant ad consulem anni 94 a.C.n. referri debent, qui a militibus 'imperator' conclamari potuit.

 Notae 

 Plura legere si cupis 
L. A. Thompson, "Cicero's Succession-Problem in Cilicia", The American Journal of Philology, 1965: 375-386
Bernard E. Woytek et Anna Zawadzka, "Ockham's Razor. A Structural Analysis of the Denarii of Coelius Caldus ("RRC 437")", The Numismatic Chronicle, 2016: 135-153
Hubert Zehnacker,	"Premiers portraits réalistes sur les monnaies de la République Romaine", Revue Numismatique'', 1961: 33-49

 Nexus externi 
Coelius 14 apud Paulys Real-Enzyklopädie der classischen Altertumswissenschaft

Categoria:Triumviri monetales
Categoria:Gens Coelia